Honorius, episcopus, servus servorum Dei, dilectis filiis abbati et conventui monasterii Sancti Benedicti Floriacensis, salutem et apostolicam benedictionem. Cum in Turonensi concilio quo usurarium mutuum personis ecclesiasticis inhibetur, talis subjungatur exceptio ut si benefi ium ecclesiae fuerit, quod hoc modo videatur, de manu laica redimendum..., nos, vestris precibus inclinati, autoritate vobis praesentium indulgemus ut, cum terrae vel possessiones de beneficio aut feudo monasterii vestri a laicis ea detinentibus vobis fuerint obligatae, fructus quos ex eis percipitis, in sortem non teneamini computare, ita videlicet ut, quandiu percipitis fructus ipsos non computandos in sortem, prefati laici a servitio in quo vobis et monasterio vestro pro beneficio vel feudo tenentur, interim sint immunes. Nulli ergo, etc. Si quis autem, etc. Datum Laterani, tercio nonas martii, pontificatus nostri anno undecimo.